### Beslutningstema

Det skal i denne sag besluttes, om vedtægtsændringerne for Bredebro Varmeværk A.m.b.a. kan godkendes.

### Sagsfremstilling

Bredebro Varmeværk A.m.b.a. ønsker at gennemføre følgende vedtægtsændringer:

6.2

Ordinær generalforsamling afholdes hvert år i oktober måned efter regnskabets afslutning.

Ændring

Ordinær generalforsamling afholdes hvert år senest 5 måneder efter regnskabets afslutning.

6.5

På generalforsamlingen har hver andelshaver eller dennes ægtefælle/samlever én stemme for hver ejendom/andelsbolig, der opfylder betingelserne i § 3.1 og 3.2, og som efter varmeværkets opmålinger er registreret med et bidragspligtigt rumfang på indtil 1.250 m³. For hver yderligere påbegyndt 2.500 m³ bidragspligtigt rumfang, har andelshaveren yderligere én stemme. Ingen andelshaver kan dog afgive mere end 2 stemmer pr. matrikuleret ejendom/pr. andelsbolig.

Ændring

På generalforsamlingen har hver andelshaver eller dennes ægtefælle/samlever én stemme for hver ejendom/andelsbolig, der opfylder betingelserne i § 3.1 og 3.2, og som efter BBR-registeret er registreret med et bidragspligtigt areal på indtil 250 m². For hver yderligere påbegyndt 250 m² bidragspligtigt areal, har andelshaveren yderligere én stemme. Ingen andelshaver kan dog afgive mere end 2 stemmer pr. matrikuleret ejendom/pr. andelsbolig.

### Fagchefen for Plan og Udvikling indstiller,

|  |  |
| --- | --- |
| at | vedtægtsændringerne godkendes. |

### Beslutning

Indstillingen godkendt.